**גילי יאלו** (נולד ב-10 בדצמבר 1981) הוא מוזיקאי ישראלי. זמר, פזמונאי, מלחין ומפיק מוזיקלי. יוצר מוזיקה באמהרית, באנגלית ובעברית.

ביוגרפיה
--------

נולד בשם **טדסה יאלו** בכפר טדה, מחוז בגמדר שבאתיופיה, למנגיסטו ומלקמה. בגיל 4 עלה עם הוריו לישראל במסגרת מבצע משה. המשפחה נשלחה לצפת ובהיותו בן תשע עברה לרמלה. בגיל 11 לוהק כסולן למקהלת פרחי ירושלים, עמה הופיע ברחבי העולם. בין היתר הופיע באולם האולימפיה בפריז לצד אנריקו מסיאס ובלוס אנג'לס לצד עפרה חזה. בתיכון למד במסגרת פנימיית בויאר בירושלים.

את שירותו בצה"ל עשה בבה"ד 20 כמש"ק ת"ש לחיילים ממוצא אתיופי.

קריירה
------

לאחר השחרור חבר ללהקה בשם "השחקים" עמה הופיע באירועי מוזיקה בינלאומיים והקים מועדון לילה ברחוב המסגר בתל אביב שפנה בעיקר לצעירי העדה האתיופית. מראה המקום והאווירה בו נלקחו מסרטוני גנגסטה ראפ: ספות עור לבנות, צגי פלזמה ענקיים על הקירות, ג'קוזי ושפע אלכוהול. לאחר חמש שנים עזב את המועדון מתוך תחושה של סלידה ומיצוי, והיה לזמר בהרכב דאב-רגאיי אתיופי, זבולון דאב סיסטם.

ב-2017 הוציא יאלו את אלבום הבכורה שלו, "Gili Yalo", בחברת התקליטים "Dead Sea Recordings". האלבום הכולל מגוון מוזיקלי הנע בין מוזיקה אתיופית לבין מוזיקה אלקטרונית, פאנק (Funk), בלוז, ג'אז, מוזיקת נשמה ורגאיי. המוזיקה קצבית וטובה לריקודים, אך רבות ממילות השירים (באמהרית ובאנגלית) עוסקות במחאה חברתית, גזענות בישראל ואלימות משטרתית. באותה עת התחיל יאלו להופיע בפסטיבלי מוזיקה ברחבי העולם יחד עם הרכב המונה את אמיר שדות (גיטרה בס), יונתן גיטלמן (תופים), ספי ציזלינג (חצוצרה), נדב פלד גיטרה חשמלית) ונועם חבקין (קלידים).

ב-2019 יצר את המופע "געגועים לירוסלם" עם עלמה זהר במסגרת פסטיבל הפסנתר. המופע משלב תפילות של יהדות אתיופיה עם לחנים פ'אנקיים.

ב-2019 הוציא מיני אלבום בשם "Made in Amharica" ובנוסף משחק בתפקיד הראשי לצידה של אסתר רדא במחזמר ג'נטלי המוצג בתיאטרון חיפה.

ב-2020 התחרה בעונה הרביעית של שעשועון הטלוויזיה "המרדף" בכאן 11.

ב-2022 הוציא את השיר "אינסוף" שהוא גם הסינגל הראשון של גילי יאלו שיוצא בעברית.

חיים אישיים
-----------

ב-2009 היה נשוי לזמרת והשחקנית אסתר רדא, אך הם התגרשו.

דיסקוגרפיה
----------

### אלבומי אולפן

* 2017: Gili Yalo

#### מיני-אלבומים

* 2020: Made in Amharica

קישורים חיצוניים
----------------

ויקישיתוף מדיה וקבצים בנושא **גילי יאלו** בוויקישיתוף
* אתר האינטרנט הרשמי של גילי יאלו
* גילי יאלו, ברשת החברתית פייסבוק

* גילי יאלו, ברשת החברתית אקס (טוויטר)

* גילי יאלו, ברשת החברתית אינסטגרם

* גילי יאלו, סרטונים בערוץ היוטיוב

* גילי יאלו, באתר אייטונס (באנגלית)

* גילי יאלו, באתר ספוטיפיי

* גילי יאלו, באתר סאונדקלאוד (באנגלית)

* גילי יאלו, באתר Last.fm (באנגלית)

* גילי יאלו, באתר AllMusic (באנגלית)

* גילי יאלו, באתר MusicBrainz (באנגלית)

* גילי יאלו, באתר דיזר

* גילי יאלו, באתר Discogs (באנגלית)

* גילי יאלו, באתר Songkick (באנגלית)

* גילי יאלו, באתר בנדקמפ

* גילי יאלו, באתר אמזון מיוזיק
* דודי פטימר, ‏"ברדיו באתיופיה משמיעים אותי כל הזמן": גילי יאלו על ההצלחה והגזענות, באתר מעריב אונליין, 19 בדצמבר 2017
* יהודה נוריאל, גילי איידול, 8 בינואר 2018, פורסם במוסף 7 לילות מבית ידיעות אחרונות
* יאיר כ"ץ, העולם מגלה את גילי, 1 באוקטובר 2019, פורסם ב"עלונדון"

הערות שוליים
------------

1. ↑  מאיה נחום שחל, פאנק באמהרית: גילי יאלו מחדש תפילות אתיופיות, באתר כלכליסט, 12 בספטמבר 2019
2. ↑  אלבום הבכורה Gili Yalo בספוטיפיי
3. ↑  Gili Yalo, by Gili Yalo, Dead Sea Recordings
4. ↑  Gili Yalo - Gili Yalo, Discogs (באנגלית)
5. ↑  Made in Amherica בספוטיפיי
6. ↑  בין טרחנות לפאן, בין צדק לצדקנות: המחזמר "ג'נטלי" מחפש את זהותו
7. ↑   המרדף, עונה 4 פרק 19, 9.1.2020, סרטון באתר יוטיוב (אורך: 52:26)
8. ↑  *גילי יאלו- אינסוף*
9. ↑  אחרי ההצלחה הבינלאומית באמהרית: גילי יאלו שר בעברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007383000205171
* LCCN: n2019023925
* MusicBrainz: 4720ffca-9bb9-4003-bf71-fbaa9f2afca0
* RERO: 02-A027615137
* VIAF: 4464158070719108780003
* WorldCat: lccn-n2019023925

 |